Atès que el Pla de Govern de la Generalitat 2004/2007 preveu actuacions polítiques dirigides a garantir la igualtat d'oportunitats i drets de les dones i els homes, entenent que des del Govern s'ha de liderar el procés que garanteixi aquesta igualtat, i que aquest lideratge comporta que el Departament de Treball i Indústria posi en marxa accions en l'àmbit de les relacions laborals;
Atès que el Pla d'acció i desenvolupament de polítiques de dones a Catalunya 2004-2007 incorpora actuacions del Departament de Treball i Indústria per a garantir les condicions d'igualtat d'oportunitats i de qualitat en l'accés i la permanència de les dones al mercat de treball, com també actuacions dirigides al foment de la reorganització de la vida personal i laboral;
Atès que en el context d'aquests objectius, es vol establir una línia d'ajuts a les empreses per al foment de la igualtat d'oportunitats entre homes i dones en l'àmbit de les relacions laborals a Catalunya;
Atès el que disposen la Llei 38/2003, de 17 de novembre, general de subvencions (BOE núm. 276, de 18.11.2003), i el Capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 12/2004, de 27 de desembre, de mesures financeres, i la Llei 11/2004, de 27 de desembre, de pressupostos de la Generalitat de Catalunya per al 2005 (ambdues en el DOGC núm. 4292, de 31.12.2004);
Atès que s'ha donat audiència als agents socials representats en el si del Consell de Treball, Econòmic i Social de Catalunya;
Atès l'Acord de Govern de despesa plurianual de data 25 d'octubre de 2005;
Vistos els informes previs de l'Assessoria Jurídica i de la Intervenció Delegada del Departament de Treball i Indústria, a proposta de la Direcció General de Relacions Laborals i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat,
Aquesta Ordre té per objecte l'establiment de les bases reguladores de les subvencions destinades a l'establiment de mesures per al foment de la igualtat d'oportunitats entre homes i dones en l'àmbit de les relacions laborals a Catalunya, i obrir la convocatòria per a la presentació de sol·licituds per a l'any 2005 (codi 15101).
2.1 Anualment, i en funció de les disponibilitats pressupostàries, el conseller/a de Treball i Indústria dicta resolució de convocatòria, que es publica al Diari Oficial de la Generalitat de Catalunya, per a la presentació de sol·licituds per a l'obtenció de les subvencions regulades en aquesta Ordre, la qual conté les determinacions establertes en la normativa d'aplicació.
2.2 En el supòsit que un cop resolta la convocatòria s'hagi esgotat l'import màxim destinat a l'exercici i a mesura que es produeixin renúncies o revocacions de les subvencions, es podran assignar nous atorgaments als projectes que no hagin arribat a obtenir subvenció i que, atesos els criteris de valoració continguts en aquesta Ordre, mantenen una posició immediatament posterior a la dels sol·licitants a qui s'ha atorgat una subvenció segons l'ordre de preferència establert, o en el cas que tots els projectes hagin obtingut subvenció, es podran assignar en els mateixos termes als projectes subvencionats en quantia inferior a la sol·licitada, sempre que les despeses objecte de subvenció siguin imputables dins de l'any natural corresponent a l'exercici pressupostari respecte al qual s'atorga la subvenció.
Convocatòria per a l'any 2005: terminis, sol·licituds i documentació
3.1 El termini de presentació de sol·licituds per a l'obtenció de les subvencions començarà el dia següent a la publicació d'aquesta Ordre al DOGC i finirà el dia 20 de desembre de 2005.
3.2 Les sol·licituds es presentaran d'acord amb el que estableixen els articles 7 i següents i aniran acompanyades de la documentació establerta en aquesta Ordre.
3.3 La tramitació de les sol·licituds i de la documentació que es presenti s'efectuarà d'acord amb el que disposen els articles 15 i següents d'aquesta Ordre.
3.4 Les bases reguladores d'aquesta convocatòria són les que estableix aquesta Ordre.
Finançament, aplicació pressupostària i import màxim destinat
4.1 De conformitat amb l'Acord de Govern adoptat en la sessió de 25 d'octubre de 2005, l'import màxim estimat destinat a l'atorgament de les subvencions regulades en aquesta Ordre serà de 920.000 euros, que es distribuirà de la forma següent:
20.000 euros amb càrrec a la partida pressupostària TI03D/47040060 (codi reserva 15101) del Pressupost de la Generalitat de Catalunya per al 2005.
900.000 euros amb càrrec al pressupost de la Generalitat de Catalunya per a l'any 2006.
4.2 Mitjançant resolució del conseller de Treball i Indústria, que es publicarà al Diari Oficial de la Generalitat de Catalunya, es determinarà la partida pressupostària dels pressupostos de la Generalitat de Catalunya per a l'any 2006, a càrrec de la qual s'imputarà l'import màxim esmentat en l'apartat anterior.
4.3 L'atorgament d'aquestes subvencions estarà condicionat a l'existència de crèdit adequat i suficient per a aquesta finalitat.
Objecte de la subvenció i tipus d'ajuts
5.1 Les subvencions que s'estableixen en aquesta Ordre tenen per finalitat donar suport a les empreses i entitats que, en l'àmbit de les relacions laborals, adoptin mesures per fomentar la igualtat d'oportunitats entre dones i homes, així com millorar els resultats respecte de la paritat en tots els estaments jeràrquics de la seva organització.
5.2 Els tipus d'ajuts que s'estableixen en aquesta Ordre han d'ajustar-se a algun dels programes següents:
Promoció de l'elaboració del Pla d'igualtat a l'empresa.
Promoció de la incorporació de la figura d'agent per la igualtat dins de l'empresa.
5.3 En ambdós casos, els projectes que es presentin hauran d'impulsar accions i plans que s'hauran de realitzar en relació amb els eixos de treball següents:
1. garantia del compromís de la Direcció en relació amb la realització del Projecte i amb el foment d'accions de sensibilització a tots els nivells de l'organització empresarial;
2. participació i implicació de la representació unitària i/o sindical de les persones treballadores en el Projecte;
3. comunicació i llenguatge no sexista.
A més, haurà de contenir accions referents, com a mínim, a 3 dels eixos següents:
1. igualtat d'oportunitats en l'accés a l'organització;
2. promoció de dones a càrrecs de responsabilitat i de direcció;
3. redistribució del temps per millorar la conciliació de la vida personal, familiar i laboral;
4. introducció a la perspectiva de gènere en la prevenció de riscos laborals;
5. igualtat en matèria retributiva i condicions de treball;
6. accions per a col·lectius de dones que pateixen també discriminació per raó d'alguna altra circumstància;
7. promoció de pactes i acords que incloguin la perspectiva de gènere.
Entitats sol·licitants: definició i requisits
6.1 Podran sol·licitar la concessió de les subvencions previstes en aquesta Ordre les entitats que s'assenyalen a continuació, sempre que desenvolupin la seva activitat en centres de treball ubicats a Catalunya i que reuneixin la resta de requisits que s'hi estableixen:
a) empreses privades i altres persones i entitats que reuneixin la condició d'empresari, d'acord amb el que disposa l'article 1.2 del Text refós de la Llei de l'Estatut dels treballadors;
b) empreses públiques i entitats autònomes públiques respecte del seu personal laboral.
Dins d'una mateixa convocatòria, les empreses podran optar per sol·licitar subvenció per a una de les dues mesures tipificades a l'article 5; en cap cas, per les dues de forma simultània.
6.2 Per a l'obtenció d'aquestes subvencions, les entitats sol·licitants hauran de complir els requisits següents:
a) En cas que l'entitat tingui 50 o més persones en plantilla, donar compliment del que estableix l'article 38 de la Llei 13/1982, de 7 d'abril, d'integració social de persones discapacitades, i si escau, el Reial decret 364/2005, de 8 d'abril.
b) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
c) Complir les obligacions tributàries davant l'Estat i la Generalitat i les obligacions davant la Seguretat Social.
d) No trobar-se en cap de les circumstàncies previstes en l'article 13 de la Llei 38/2003, de 17 de novembre, general de subvencions.
e) No haver estat sancionades, per resolució ferma durant els últims 3 anys, per la comissió d'una infracció greu en matèria d'integració laboral de persones discapacitades o molt greu en matèria de relacions laborals o en matèria de prevenció de riscos laborals, de conformitat amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost.
f) Disposar dels mitjans humans i materials necessaris i tenir assignats els recursos econòmics necessaris per a la realització de l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre, sobre prevenció de riscos laborals, i el Reglament de serveis de prevenció.
El compliment d'aquests requisits s'acreditarà mitjançant l'aportació de la documentació establerta en l'article 7.3 d'aquesta Ordre.
Sol·licitud i documentació que cal presentar
7.1 La sol·licitud que es presenti per a l'obtenció de les subvencions regulades en aquesta Ordre s'haurà de formalitzar en l'imprès normalitzat que, a aquests efectes, es podrà obtenir a la web del Departament de Treball i Indústria [URL] o al Registre del Departament de Treball i Indústria (c.
Sepúlveda, 148-150, 08011 Barcelona), i als serveis territorials del Departament, les adreces dels quals són les següents:
Serveis Territorials del Departament de Treball i Indústria a Barcelona:
Serveis Territorials del Departament de Treball i Indústria a Girona:
Serveis Territorials del Departament de Treball i Indústria a Lleida:
Serveis Territorials del Departament de Treball i Indústria a Tarragona:
Serveis Territorials del Departament de Treball i Indústria a les Terres de l'Ebre:
7.2 La sol·licitud que s'haurà d'adreçar a la Direcció General de Relacions Laborals, es presentarà, degudament complimentada, en el termini que anualment estableixi la convocatòria corresponent, juntament amb la documentació que correspongui d'acord amb el que estableix aquesta Ordre, a qualsevol de les adreces que s'han fet constar en l'apartat anterior.
Sense perjudici del que s'ha exposat, també es podran presentar en qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
7.3 Juntament amb la sol·licitud, s'haurà d'adjuntar en original o còpia compulsada la documentació següent:
a) DNI i documentació acreditativa de la capacitat de la persona sol·licitant per actuar en nom i representació de l'entitat sol·licitant.
b) Memòria del Projecte pel qual se sol·licita la concessió de la subvenció, que haurà d'incloure els punts que s'especifiquen en els articles 9 o 12 d'aquesta Ordre, amb detall del pressupost d'ingressos i despeses.
c) Documentació que acrediti que s'ha comunicat el contingut del Projecte a la representació unitària i/o sindical dels treballadors.
d) Certificat d'estar al corrent de les obligacions tributàries i de Seguretat Social.
Pel que fa al pagament de les obligacions tributàries, l'entitat sol·licitant pot optar per autoritzar el Departament de Treball i Indústria a demanar el certificat a l'Agència Estatal d'Administració Tributària.
e) Documentació que acrediti els mitjans humans i materials i recursos econòmics assignats a la realització de l'activitat de prevenció de riscos laborals a l'empresa.
f) En el supòsit que l'entitat sol·licitant tingui 50 treballadors/es o més, haurà d'adjuntar declaració expressa que acrediti que es dóna ocupació almenys a un 2% de personal amb disminució sobre el nombre total de la plantilla o que acrediti que aplica les mesures alternatives previstes al Reial decret 364/2005, de 9 d'abril.
g) Declaració responsable que el local, sala, establiment o centre de treball compleix els requisits establerts en els articles 32.1, 32.3 i 36.4 de la Llei 1/1998, de 7 de gener, de política lingüística.
h) Declaració responsable conforme no es troba en cap dels supòsits que es recullen en l'article 13 de la Llei 38/2003, de 17 de novembre, general de subvencions.
i) Declaració responsable d'existència d'altres subvencions o ajudes, nacionals o internacionals, sol·licitades amb indicació de la quantia sol·licitada, del percentatge que suposen, de si es troben en fase de sol·licitud o concessió i amb càrrec a quina entitat pública o privada s'han sol·licitat.
En cas de no haver sol·licitat altres subvencions, caldrà adjuntar declaració responsable en aquest sentit.
Les declaracions esmentades en els punts f) a i) s'inclouen dins l'imprès de sol·licitud de l'ajut.
7.4 El Departament de Treball i Indústria podrà requerir a les persones signants de les empreses sol·licitants la presentació de qualsevol altra documentació que sigui necessària per a la tramitació de la subvenció.
Disposicions específiques per al Programa de promoció de l'elaboració del Pla d'igualtat a l'empresa
8.1 Es concediran ajuts consistents en el 70% del cost total que comporti l'elaboració d'un Pla d'igualtat a l'empresa en matèria d'igualtat d'oportunitats entre homes i dones, sigui per personal capacitat de la pròpia empresa o sigui mitjançant l'encàrrec a una entitat especialitzada.
L'import de la subvenció que es concedeixi per a l'elaboració del Pla d'igualtat a l'empresa en cap cas pot ser superior a la quantitat de 8.000 euros.
8.2 Als efectes d'aquesta Ordre, s'entén per Pla d'igualtat el projecte ordenat d'accions que s'hauran de realitzar, amb uns valors i/o principis establerts, uns objectius o resultats esperats, uns terminis definits i unes estratègies o mètodes predeterminats que, impulsats des de la direcció organitzativa i integrats en el sistema de gestió de l'empresa, s'orienten a generar, impulsar, garantir i/o consolidar un sistema estable d'actuació que integri la perspectiva de gènere dins i fora de l'organització, i fomenti la igualtat d'oportunitats entre les dones i els homes de l'empresa preveient una igualtat de resultats.
La Memòria que s'ha d'adjuntar a la sol·licitud d'un ajut per a l'elaboració d'un Pla d'igualtat haurà de contenir la informació del Projecte empresarial, amb el contingut següent:
b) Objectius que l'empresa pretén assolir amb el Pla d'igualtat.
d) Productes que s'esperen obtenir amb la implementació del Pla.
e) Planificació temporal de les accions que es realitzaran i característiques de les persones o entitat responsables de la realització del Pla.
f) Persones de l'entitat sol·licitant que coordinaran i impulsaran el projecte.
h) Acreditació de les qualificacions de les persones o entitat que portaran a terme l'elaboració del Pla.
j) Eines de seguiment i d'avaluació del Pla.
L'ordenació del pagament de les subvencions corresponents al Programa I s'efectuarà de la forma següent:
a) El 50% de l'import quan s'hagi presentat la justificació que acrediti l'inici del projecte d'elaboració del Pla d'igualtat.
Aquesta justificació ha de ser acreditada davant de la Direcció General de Relacions Laborals en el termini màxim d'un mes des de la notificació de la resolució que atorgui la subvenció.
b) El 50% restant quan s'hagi presentat a la Direcció General de Relacions Laborals el document final del Pla d'igualtat, sempre i quan reuneixi els requisits establerts en aquesta Ordre i sigui coherent amb el projecte autoritzat.
La data límit per a la presentació d'aquest document final s'estableix en el 15 de juliol de 2006.
Disposicions específiques per al Programa de promoció de la incorporació de la figura de l'agent per la igualtat dins de les empreses
11.1 Es concediran ajuts consistents en una quantitat equivalent al 70% del cost de la retribució bruta anual que comporti la contractació laboral indefinida d'una persona per portar a terme dins de l'empresa les funcions d'agent per la igualtat.
L'import de la subvenció que es concedeixi per a la incorporació de la figura de l'agent per la igualtat dins de les empreses en cap cas pot ser superior a la quantitat de 15.000 euros.
11.2 En el supòsit que la incorporació de la figura d'agent per la igualtat no comporti una nova contractació, s'haurà d'especificar el nou cost que suposa per a l'empresa l'adjudicació d'aquestes funcions.
11.3 Als efectes d'aquesta Ordre s'entén per agent per la igualtat aquella persona que professionalment té per objectiu l'anàlisi, la intervenció i l'avaluació de la realitat en relació amb la igualtat d'oportunitats, mitjançant el disseny, implementació i avaluació d'accions positives en el si de l'empresa.
11.4 Les seves funcions són les de disseny, desenvolupament i avaluació de les accions que l'empresa decideixi impulsar, en consonància amb els eixos establerts a l'article 5.1 d'aquesta Ordre; mitjançant la realització d'accions d'investigació, formació, assessorament, sensibilització, transversalitat i actuació.
11.5 Caldrà necessàriament que el posicionament jeràrquic de l'agent per la igualtat dins l'empresa li permeti l'accés a la direcció i a les diferents estructures orgàniques de l'empresa, per poder portar a terme les funcions que li corresponen.
La Memòria que s'ha d'adjuntar a la sol·licitud d'un ajut per a la incorporació de la figura de l'agent per la igualtat dins de les empreses haurà de contenir la informació del Projecte empresarial, amb el contingut següent:
b) Objectius que l'empresa pretén assolir amb la incorporació de la figura de l'agent per la igualtat.
d) Productes que s'esperen obtenir amb la incorporació de l'agent per la igualtat.
e) Planificació temporal de les accions que s'hauran de realitzar i característiques que ha de reunir la persona que ha de realitzar les funcions d'agent per la igualtat.
f) Competències de l'agent per la igualtat, les seves condicions de treball i retribució bruta anual.
g) Situació de l'agent en l'organigrama de l'empresa, i definició de les funcions de les persones que d'alguna forma dirigeixen, coordinen o complementen la seva feina.
h) Persones de l'entitat sol·licitant que coordinaran i impulsaran el projecte.
i) Acreditació de les qualificacions de la persona que desenvoluparà les tasques que li són competència com a agent per la igualtat en el si de l'empresa.
l) Eines de seguiment i d'avaluació del pla.
13.1 El pagament del 100% de la subvenció s'efectuarà quan s'hagi realitzat la justificació de la incorporació de la figura de l'agent per la igualtat a l'empresa, en les condicions i requisits que s'estableixen en aquesta Ordre, mitjançant l'aportació del contracte de treball signat amb l'Agent, o del document que especifiqui les noves condicions contractuals, en el cas que s'adjudiquessin a una persona de la plantilla de l'empresa.
13.2 Així mateix, l'empresa haurà de presentar documentació acreditativa del compromís de portar a terme una nova contractació en el supòsit que s'extingís per alguna causa, en els tres anys posteriors, el contracte de l'agent per la igualtat que ha donat lloc a la subvenció; aquest nou contracte haurà de recollir les mateixes condicions que han donat lloc a la concessió de la subvenció i s'haurà de presentar davant la Direcció General de Relacions Laborals.
13.3 Les entitats beneficiàries de l'ajut per a la incorporació de la figura de l'agent per la igualtat a l'empresa hauran de presentar la documentació justificativa a què es fa referència en els apartats anteriors dins del termini de dos mesos des de la notificació de la resolució estimatòria de la sol·licitud.
Procediment de tramitació i de concessió dels ajuts
14.1 Un cop examinades la sol·licitud i la documentació presentada, si no reunissin els requisits que s'estableixen en aquesta Ordre, es requerirà l'entitat sol·licitant perquè en un termini de 10 dies hàbils esmeni el defecte o adjunti els documents preceptius, amb indicació que, si no ho fa, es considerarà que desisteix de la seva sol·licitud, d'acord amb el que disposa l'article 71 de la Llei 30/1992, de 26 de novembre, modificada per la Llei 4/1999, de 13 de gener.
14.2 No caldrà aportar la documentació que ja estigui en poder de qualsevol òrgan o dependència del Departament de Treball i Indústria.
En aquest cas, l'entitat sol·licitant podrà substituir l'aportació per una declaració en la qual s'especifiquin els documents presentats, es faci constar la data i l'òrgan o dependència on s'ha aportat, que en la data de presentació de la sol·licitud no s'han produït modificacions en el contingut, i sempre que no hagin transcorregut més de 5 anys des de la finalització del procediment al qual corresponguin.
14.3 L'acreditació del requisit establert a l'article 6.2.e) d'aquesta Ordre serà comprovada per l'òrgan instructor mitjançant l'examen de les dades obrants a la Direcció General de Relacions Laborals.
Tramitació de la concessió de les subvencions
15.1 La concessió de les subvencions destinades a l'establiment de mesures per al foment de la igualtat d'oportunitats entre homes i dones en l'àmbit de les relacions laborals a Catalunya es regirà pel procediment de concurrència competitiva.
15.2 La instrucció dels expedients correspon a la persona titular de la Subdirecció General de Relacions Laborals.
15.3 Per a la valoració i comparació de les sol·licituds presentades, es constituirà una comissió de valoració integrada per la persona titular de la Subdirecció General de Relacions Laborals, l'agent per la igualtat del Departament de Treball i Indústria, i una persona tècnica de la Subdirecció General de Relacions Laborals; aquesta Comissió de Valoració, tenint en compte els criteris de concessió i la ponderació previstos en aquesta Ordre, elaborarà un informe on es concreti el resultat de l'avaluació efectuada.
15.4 A la vista de l'expedient i de l'informe emès per la Comissió de Valoració, la persona titular de la Subdirecció General de Relacions Laborals formularà una proposta de resolució provisional, degudament motivada, que haurà de notificar-se als interessats de forma individualitzada i que s'haurà de cursar per qualsevol mitjà que permeti tenir constància de la seva recepció, i es concedirà un termini de 10 dies per presentar al·legacions.
Transcorregut aquest termini i examinades les al·legacions que, en el seu cas, hagin estat adduïdes per les empreses o persones interessades, es formularà la proposta de resolució definitiva.
Es podrà prescindir d'aquest tràmit d'audiència quan no figurin en el procediment ni es tinguin en consideració altres fets ni altres al·legacions i proves que les que addueixin per les empreses o persones interessades.
15.5 La persona titular de la Subdirecció General de Relacions Laborals elevarà la proposta de resolució a la persona titular de la Direcció General de Relacions Laborals per tal que aquesta emeti la resolució que correspongui, en el termini màxim de sis mesos des de la data de finalització del termini de presentació de sol·licituds.
Si en aquest termini no s'ha dictat i notificat resolució expressa, cal entendre desestimada la sol·licitud, d'acord amb el que preveu l'article 3 de la Llei 23/2002, de 18 de novembre, d'adequació de procediments administratius en relació amb el règim de silenci administratiu i el termini de resolució i notificació.
15.6 La resolució de concessió o denegació de la subvenció, degudament motivada, es notificarà individualment a l'interessat d'acord amb el que disposen els articles 58 i 59 de la Llei 30/1992, de 26 de novembre.
La notificació s'ha de cursar per qualsevol mitjà que permeti tenir constància de la seva recepció.
15.7 Contra la resolució de la persona titular de la Direcció General de Relacions Laborals, que no exhaureix la via administrativa, es podrà interposar recurs d'alçada davant del conseller o consellera del Departament de Treball i Indústria en el termini d'un mes comptador des de l'endemà de la recepció de la notificació d'aquesta resolució.
Criteris objectius de concessió de la subvenció i ponderació d'aquests
La concessió de les subvencions es farà, respectant els imports màxims establerts en aquesta Ordre, pel sistema de concurrència competitiva d'acord amb els criteris de valoració següents, i segons la ponderació que s'estableix per a cadascun:
a) adequació del projecte als objectius i especificacions tècniques del Programa respecte del qual es demana la subvenció (35 punts);
b) coherència i proporcionalitat dels objectius i planificació del projecte presentat per l'empresa envers la seva pròpia situació (25 punts);
c) competència i adequació dels recursos humans i materials posats a disposició del projecte (20 punts);
d) eines de seguiment i d'avaluació previstes (20 punts).
L'import de la subvenció concedida en cap cas no pot ésser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, o amb altres ingressos per qualsevol concepte, superi el cost de l'activitat a desenvolupar per l'entitat beneficiària.
18.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), quan les subvencions concedides, considerades individualment, siguin d'un import igual o superior a 3.000 euros, es donarà publicitat de les subvencions atorgades mitjançant la seva publicació en el Diari Oficial de la Generalitat de Catalunya i en el tauler d'anuncis de la Direcció General de Relacions Laborals (carrer Sepúlveda, 148-150, de Barcelona), tot indicant la convocatòria, el programa, la persona o entitat beneficiària, la quantitat concedida, les finalitats de la subvenció i el crèdit pressupostari al qual s'ha imputat.
18.2 En el cas que la quantia de les subvencions concedides sigui inferior a 3.000 euros, la publicitat es farà mitjançant l'exposició de les subvencions atorgades en el tauler d'anuncis esmentat en l'apartat anterior.
Obligacions de les empreses beneficiàries de les subvencions
19.1 Les empreses beneficiàries de les subvencions estan obligades a:
a) Complir els objectius, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Departament de Treball i Indústria, mitjançant la presentació dels justificants de les despeses d'acord amb el que preveu l'article 95.b) del Text refós de la Llei de finances públiques de Catalunya.
b) Complir els requisits i les condicions que determinen la concessió de la subvenció.
c) Comunicar al Departament de Treball i Indústria l'obtenció de subvencions, ajuts, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals, i les alteracions de les condicions per les quals fou atorgada la subvenció.
Aquesta comunicació es farà tan aviat es conegui, i en tot cas, abans de la justificació de l'aplicació.
d) Proposar al Departament de Treball i Indústria qualsevol canvi que, dins de la mateixa finalitat, es pugui produir en la destinació de la subvenció, que, si s'escau, ha d'ésser expressament autoritzat per la Direcció General de Relacions Laborals.
e) Facilitar tota la informació que li requereixi el Departament de Treball i Indústria, la Intervenció General de la Generalitat, la Sindicatura de Comptes o altres òrgans competents, així com sotmetre's a les actuacions de comprovació i de control de l'activitat econòmica i financera per part d'aquests.
f) Acreditar amb anterioritat al dictamen de la proposta de resolució de concessió que es troba al corrent en el compliment de les obligacions tributàries i de la Seguretat Social.
g) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a qui és beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
h) Conservar els documents justificatius de l'aplicació dels fons rebuts, inclosos els documents electrònics, en tant que puguin ésser objecte de les actuacions de comprovació i control.
i) Adoptar les mesures de publicitat que corresponguin d'acord amb el que s'estableix en aquesta Ordre.
j) Procedir al reintegrament dels fons percebuts en els supòsits contemplats en l'article 20 d'aquesta Ordre.
k) No subrogar la gestió de qualsevol aspecte de l'activitat subvencionada.
l) Complir les obligacions que s'hagin establert legalment o reglamentàriament.
m) Sotmetre's a les actuacions de comprovació que corresponguin al Departament de Treball i Indústria, i a les de control de l'activitat econòmica i financera que corresponguin a la Intervenció General de la Generalitat, a la Sindicatura de Comptes o a altres òrgans competents, tant nacionals com comunitaris, aportant tota la informació que li sigui requerida en l'exercici de les actuacions anteriors.
19.2 Per al pagament de les subvencions atorgades, l'entitat beneficiària ha de trobar-se al corrent del pagament de les obligacions tributàries i de la Seguretat Social.
En el cas de les obligacions tributàries davant la Generalitat de Catalunya, serà d'aplicació el que disposa l'article 98.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
20.1 Les empreses beneficiàries de les subvencions han de presentar els justificants de les despeses corresponents a la subvenció atorgada d'acord amb el que disposen els articles 10 i 13 de l'Ordre.
20.2 La justificació de la despesa es realitzarà coherentment amb el pressupost presentat, mitjançant l'aportació per duplicat de les factures o documents originals o bé mitjançant fotocòpies autenticades.
El Departament de Treball i Indústria pot revisar les subvencions ja concedides i modificar-ne la resolució de concessió en el cas d'alteració de les condicions o de l'obtenció concurrent d'altres ajuts.
D'acord amb el que estableixen el títol tercer de la Llei 38/2003, de 17 de novembre, general de subvenciones, i els articles 97 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, les entitats beneficiàries de les subvencions que preveu aquesta Ordre resten sotmeses a les actuacions de comprovació que corresponguin al Departament de Treball i Indústria, i a les de control d'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i hauran d'aportar tota la informació que els sigui requerida en l'exercici de les actuacions anteriors.
Causes i procediment de revocació
23.1 Són causes de revocació, per les quals es procedirà a revocar totalment o parcialment la subvenció i, si escau, a reintegrar les quantitats percebudes indegudament, amb l'interès legal que correspongui, les següents:
a) L'incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
b) L'obtenció de la subvenció sense reunir les condicions requerides, havent falsejat les condicions requerides o havent ocultat aquelles que ho haurien impedit.
c) L'incompliment de la finalitat, l'objectiu, l'activitat, el projecte per al qual la subvenció ha estat concedida, totalment o parcialment, perquè s'han destinat les quantitats percebudes a finalitats diferents, o la no adopció del comportament que fonamenta la concessió de la subvenció.
d) L'excés obtingut sobre el cost de l'activitat duta a terme quan l'import de les subvencions sigui d'una quantia que aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que desenvolupa el beneficiari.
e) L'incompliment de l'obligació d'adoptar les mesures de difusió contingudes a l'apartat 4 de l'article 18 de la Llei 38/2003, de 17 de novembre, general de subvencions.
f) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan d'això se'n derivi la impossibilitat de verificar la destinació donada als fons percebuts, l'incompliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) Incompliment de les obligacions imposades per l'Administració a les empreses beneficiàries, així com dels compromisos assumits per aquestes amb motiu de la concessió de la subvenció, sempre que afectin o es refereixin a la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció.
h) Incompliment de les obligacions imposades per l'Administració a les entitats beneficiàries, així com dels compromisos assumits per aquestes entitats, amb motiu de la concessió de la subvenció, diferents dels anteriors, quan d'això se'n derivi la impossibilitat de verificar la destinació donada als fons percebuts, l'incompliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.
23.2 Sens perjudici del que disposen els articles 98 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificat per la Llei 12/2004, de 27 de desembre, si, com a conseqüència de qualsevol de les actuacions de comprovació i control, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació.
La resolució d'inici d'expedient esmentada es notificarà a l'entitat interessada, per tal que, en el termini de deu dies, formuli les al·legacions que consideri necessàries o proposi els mitjans de prova que estimi oportuns.
Posteriorment, i immediatament abans que es redacti la proposta de resolució, s'atorgarà a l'interessat el tràmit d'audiència corresponent amb la finalitat que, en el termini de deu dies, al·legui i presenti els documents i les justificacions que consideri oportuns.
Es podrà prescindir d'aquest tràmit d'audiència quan no figurin en el procediment ni es tinguin en compte en la resolució altres fets, al·legacions i proves que els adduïts per la persona interessada.
Vistes les actuacions realitzades, la persona titular de la Subdirecció General de Relacions Laborals emetrà una proposta de resolució que elevarà, juntament amb la resta de l'expedient, a la persona titular de la Direcció General de Relacions Laborals, la qual emetrà la resolució corresponent, que es notificarà a l'entitat interessada mitjançant correu certificat o per qualsevol mitjà que permeti tenir constància que l'ha rebuda.
23.3 D'acord amb l'article 104 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en la redacció que en fa la Llei 12/2004, de 27 de desembre, de mesures financeres, contra la resolució dictada per la persona titular de la Direcció General de Relacions Laborals, que exhaureix la via administrativa, es podrà interposar recurs potestatiu de reposició davant el mateix òrgan que ha dictat l'acte en el termini d'un mes a comptar a partir de l'endemà de la notificació de l'esmentada resolució, o bé recurs contenciós administratiu davant l'òrgan jurisdiccional corresponent en el termini de dos mesos a comptar a partir de l'endemà de la seva notificació.
Les causes de nul·litat i anul·labilitat són les establertes a l'article 36 de la Llei 38/2003, de 17 de novembre, general de subvencions (BOE núm. 276, de 18.11.2003), i es procedirà conforme estableix aquest article.
A aquestes subvencions els serà aplicable el règim d'infraccions i sancions establert pels capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com allò que estableixen als articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.
En tot el que no estigui previst en les bases reguladores aprovades per aquesta Ordre, s'aplicarà la Llei 38/2003, de 17 de novembre, general de subvencions, en tot el que tingui la consideració de bàsic, com també el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 12/2004, de 27 de desembre, de mesures financeres (DOGC núm. 4292, de 31.12.2004), en tot el que no s'oposi a l'esmentada Llei i normativa de desenvolupament.
Barcelona, 28 d'octubre de 2005